ཞིང་

ཞིང་ཞེས་པ་ནི་བོད་ཀྱི་ནང་པའི་གཞུང་ལུགས་ནང་གལ་ཆེན་པོའི་ཐ་སྙད་ཅིག་ཡིན་ཏེ། སྤྱིར་ས་གཞི་དང་ཡུལ་གྱི་དོན་ལ་འཇུག་ཅིང་། ཁྱད་པར་དུ་སངས་རྒྱས་དང་བྱང་ཆུབ་སེམས་དཔའི་གནས་ཡུལ་དང་། དགེ་བའི་ལས་ཀྱི་གཞི། སེམས་ཅན་གྱི་དོན་བྱེད་པའི་ཡུལ་སོགས་ལ་གོ་བར་བྱེད་དོ། །
 མཚན་ཉིད། 
དགེ་བའི་ལས་འཕེལ་བའི་གཞི་དང་། སེམས་ཅན་གྱི་དོན་བྱེད་པའི་ཡུལ་ལོ། །
 སྒྲ་བཤད། 
འཕེལ་བ་དང་རྒྱས་པའི་དོན་ཅན་ཏེ། "འགྲོ་བ་ཐམས་ཅད་ཀྱི་དཀར་པོའི་ཆོས་རྣམ་པར་འཕེལ་བར་བྱེད་པས་ཞིང་ལྟ་བུའོ། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས་ ༡༨ཞེས་གསུངས་པ་ལྟར་རོ། །
 དབྱེ་བ། 
ཡུལ་གྱི་སྒོ་ནས་དབྱེ་བ།
"བདེ་བ་ཅན་གྱི་ཞིང་ལ་སོགས་པར་གསེར་ལ་སོགས་པའི་རིན་པོ་ཆེ་སྣ་བདུན་ལས་གྲུབ་པ་ལ་སོགས་པའི་རིན་ཆེན་སྣ་ཚོགས་ཀྱི་ཤིང་དང༌།"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས་ ༧༨ ཞེས་གསུངས་པ་ལྟར་བདེ་བ་ཅན་གྱི་ཞིང་ལ་སོགས་པའི་སངས་རྒྱས་ཀྱི་ཞིང་ཁམས་དང་། "དེ་ལྟ་བུའི་སྟོང་གསུམ་པ་གཅིག་ནི་སངས་རྒྱས་གཅིག་གི་ཞིང་ཁམས་ཡིན་ལ།"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས་ ༡༠༤ ཞེས་གསུངས་སོ། །ངོ་བོའི་སྒོ་ནས་དབྱེ་བ།
"སངས་རྒྱས་ཀྱི་ས་བོན་འདེབས་པའི་ཞིང་ས་བཟང་པོ་ནི་སེམས་ཅན་གྱི་ཞིང་དང་ནི་རྒྱལ་བའི་ཞིང་གཉིས་ལ་བརྟེན་ནས་དགེ་བའི་ལོ་ཏོག་འཕེལ་ཞིང་རྒྱས་པར་འགྱུར་བས་ན་ཞིང་ས་བཟང་པོ་དང་འདྲའོ་ཞེས་ཐུབ་པ་དེ་བཞིན་གཤེགས་པས་གསུངས་ཏེ།"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས་ ༣༥༦ ཞེས་གསུངས་པ་ལྟར། སེམས་ཅན་གྱི་ཞིང་དང་རྒྱལ་བའི་ཞིང་གཉིས་སུ་ཡོད་དོ། །དགོས་པའི་སྒོ་ནས་དབྱེ་བ།
"སྦྱིན་བདག་མཆོག་ཡིན་པ་དང་། ཞིང་ཁྱད་པར་ཅན་ཡིན་པ་དང་།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས་ ༡༩ ཞེས་གསུངས་པ་ལྟར། བསོད་ནམས་ཀྱི་ཞིང་དང་། ཕན་འདོགས་པའི་ཞིང་སོགས་སུ་ཡོད་དོ། །
 ཁྱད་ཆོས། 
 བྱང་ཆུབ་ཀྱི་སེམས་ཀྱི་གཞི།
"བྱང་ཆུབ་ཀྱི་སེམས་ཀྱི་གཞི་ནི་སེམས་དེ་འབྱུང་བའི་རྒྱུ་སྟེ་ཐེག་པ་ཆེན་པོའི་སྡེ་སྣོད་དང༌། སེམས་སྐྱེ་བའི་རྐྱེན་བྱེད་པའི་གང་ཟག་དང་གང་དུ་བསྐྱེད་པའི་ས་ཕྱོགས་རྣམས་དང་སངས་རྒྱས་ཀྱི་སྐུ་གཟུགས་སོགས་མཆོད་རྟེན་རྣམས་ལ་བདག་ཕྱག་འཚལ་ལོ། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས་ ༣༦ཞེས་གསུངས་སོ། །ཡོན་ཏན་གྱི་ཞིང་།
"ཡུལ་ཡོན་ཏན་ཅན་གྱི་ཞིང་བདག་གིས་སངས་རྒྱས་ཆོས་དགེ་འདུན་ཏེ་དཀོན་མཆོག་གསུམ་དང་ནི་ཕན་འདོགས་པའི་ཞིང་ཕ་དང་མའམ་ཡོན་ཏན་གྱི་ཁུར་དུ་ལྕི་ཞིང་བཀུར་བར་འོས་པའི་ཞིང་མཁན་སློབ་སོགས་བླ་མ་གཞན་དག་ལ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས་ ༡༢༦ཞེས་གསུངས་སོ། །བསོད་ནམས་བསགས་པའི་ཞིང་།
"དེ་ལྟ་བས་ན་བསོད་ནམས་ཀྱི་ཞིང་ཆེན་པོ་ལ་མཁས་པ་རྣམས་ཀྱིས་དགེ་བའི་སེམས་ཉིད་དུ་བྱའོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཤོག་ངོས་ ༣༤ཞེས་གསུངས་སོ། །
 ལུང་ཁུངས།